**Bestyrelses- og Formøde nr. 4, 2018 - 2019**

Onsdag den 19. september 2018 kl. 18.00 – 20.30

Hollænderhaven, Fuglebakken 3, 4760 Vordingborg

**Deltagere:** Stella Stengaard, Helene Hansen, Birgit Hermansen, Alf Hansen, Reka Munksgaard, Jette Rosenberg, Inge Vinter, Ib Petersen, Otto Jensen, Henrik Hjorth Madsen, Torben Heien Hansen, Niels Jørgen Abildgaard, Ketty Bagger, Lisbeth Palsgart, Winnie Lindner, Dorthe Nielsen

**Afbud:** Susanne Halkvist, Martin Grangaard, Anders Andersen, Jørgen Nexøe-Larsen, Bent Gaarsted (VHI)

1. **Referat - Godkendelse af referat fra sidste møde.**

Referatet fra sidste møde vedlægges som bilag og indstilles til drøftelse og godkendelse.

**Beslutning**: Referatet blev godkendt.

1. **Næste møde i Handicaprådet d. 24. september.** v/Winnie
2. **Dialog med Udvalget for Klima og Miljø samt Udvalget for Plan og Teknik**

Handicaprådet har med baggrund i revision af politikker og strategier, indbudt udvalgene til dialog om handicaprelateret spørgsmål på udvalgets område.

 Det indstilles, at vi drøfter DH-V’s bidrag til evt. høringssvar på de enkelte områder

**Bilag/.** Spørgsmålder ønskes dialog med de to udvalg om - eftersendes

**Drøftelse:** De 2 udvalg er inviteret til Handicaprådets møde, og som sædvanlig vil der blive udgangspunkt i udvalgenes politik, når der skal udarbejdes spørgsmål og oplæg til dialog med udvalgene.

Torben nævnte, at det var vigtigt, at man huskede toiletter når Camønoen skal udvides.

I Vordingborg Kommune er der en del SMS-toiletter, hvilket er meget uhensigtsmæssigt i forhold til tilgængelighed for alle.

**Beslutning:** Winnie sørger for at medtage de nævnte punkter og opfordrede til, at man kontaktede hende, hvis man kom på andre emner, der var relevante for mødet.

1. **Dialog med Udvalget for Kultur, Idræt og Fritid**

Handicaprådet har bedt om dialog med udvalget om kommende handicaprelaterede aktiviteter i Vandhuset, herunder handicapsvømning mv. samt tilskud hertil.

**Bilag/.** Spørgsmål der ønskes dialog om - eftersendes

**Drøftelse/Beslutning:** Der var især fokus på den nye svømmehal og handicapsvømning, som flyttes over til Udvalget for Kultur, Idræt og Fritid. Herudover ønskes det på mødet belyst, hvilke handicaprelaterede tiltag, der kan forventes i den nye svømmehal, og hvilke tanker, man har gjort sig med hensyn til lukning af den gamle svømmehal.

Niels Jørgen nævnte, at han havde talt med Mette Høgh, og havde fået oplyst, at der er givet ligeså meget i tilskud, som tidligere år. Da handicapsvømning er flyttet til Kultur, Idræt og Fritid, er det altså her, man skal søge om yderligere midler.

Birthe Hermansen nævnte, at hun er glad for den gamle svømmehal, men hun er meget spændt på, hvordan man som synshandicappet kan finde fra det ene bassin til det andet i den nye svømmehal.

1. **Spørgsmål til dialogmøde med Udvalget for Sundhed, Senior og Ældre samt Udvalget for Social og Psykiatri**

Med udgangspunkt i den handicappolitiske handlingsplan 2017 og politik og strategier 2018 -21 ønskes en drøftelse af hvilke spørgsmål DH-V mener det er vigtigt at få dialog med udvalget om.

**Bilag/.** Handicappolitisk handleplan 2017 og strategier 2018-2021 - eftersendes

**Drøftelse/Beslutning**: Den 8. oktober 2018 afholdes der møde med Udvalget for Sundhed, Senior og Ældre, og senere med Udvalget for Social og Psykiatri. Hvad var det for mål de 2 udvalg havde i 2017, hvor langt er vi nået, og hvad sker der fremadrettet. Winnie vil meget gerne modtage indspark til, hvilket områder Handicaprådet skal have en dialog med udvalgene om på møderne.

Niels Jørgen nævnte handleplanerne., hvor alle tidligere indstillinger stort set var medtaget bortset fra vederlagsfri kørsel til behandling og genoptræning. Han nævnte, at en handlingsplan bør indeholde en klar beskrivelse af hvad der skal ske og hvornår.

Stella nævnte, at der kunne være tvivl om hvorvidt, kørsel til f.eks. fysioterapi er en udgift, som kommunen skal betale og ikke regionen.

Winnie nævnte vigtigheden af en dialog om vederlagsfri kørsel og ligeledes akutstuer.

Handicaprådet vil på alle møder med de forskellige udvalg have fokus på handlingsplanerne og hvor man befinder sig i forhold til disse.

**Første behandling af Budget 2019-2022**

Kommunalbestyrelse førstebehandler budgettet d. 20. september og Handicaprådets høringssvar vedlægges til drøftelse

**Bilag/.** Eftersendes

**Drøftelse/beslutning:** Proceduren er lavet lidt om, idet kommunen ikke fremlægger et sparekatalog mm. Budgetmaterialet er først blevet fremsendt i høring fra den 6. september 2018. En arbejdsgruppe, nedsat af Handicaprådet, har gennemset budgettet nøje og udarbejdet høringssvar jf. vedlagte bilag.

Stella nævnte, at der bør indarbejdes kognitive udfordringer i høringssvaret, der hvor det giver mening.

Vedrørende synliggørelse skal der indarbejdes bemærkninger om, hvor der er tilgængeligt for mennesker med handicap, så samtlige handicapgrupper kan være oplyste – også personer med syns- og hørehandicap.

1. **Indstilling af medlem til Folkeoplysningsrådet**

Handicaprådet har bedt DH-V om at indstille et medlem til folkeoplysningsrådet

FU fremlægger indstilling på mødet.

**Beslutning:** Bent Gaarsted indstilles til medlem af Folkeoplysningsrådet som Handicaprådets repræsentant.

1. **Arbejdsproces ny handicappolitik for Vordingborg kommune**

Det indstilles at vi drøfter DH-V's input/rolle til arbejdsproces herfor (før, nu og fremadrettet). Handicaprådets Formandskab har møde herom med borgmester Michael Smed den 5/10

**Bilag/.** Handicaprådets henvendelse til borgmester

**Beslutning:** Vi skal formulere os kort og præcist, når vi henvender os til politikerne og handleplaner skal indeholde konkrete målbare effektmål. Punktet vil blive taget op på kommende bestyrelsesmøde.

1. **Tema ”Sammen er vi stærke”**

**Ordet skaber, hvad det benævner**- segregation, specialundervisningstilbud, inklusion, eksklusion - en del af den politiske kommunikation
Drøftelse af: Hvordan holder vi fokus og hvordan kan vi gøre hos os selv og fx i forhold til politikere/embedsmænd og medierne. Det handler om at påvirke holdninger til handicap og mennesker med handicap.

**Drøftelse:**

**Beslutning:** Punktet udskydes til næste møde..

1. **Folkemødet Møn 2018 – Evaluering**

I lighed med sidste år ønsker vi at lære af erfaringerne og hører gerne dine kommentarer til at være med i Folkemøde Møn 2018. Gerne både om selve folkemødet - vedhæfter vores program for de to dage - og også om alt det praktiske, om samarbejdet og hvad du i øvrigt måtte ønske at kommentere på og melde tilbage med:

* **Hvad var godt?**
* **Hvad kan vi gøre bedre?**

**Drøftelse:** Alf nævnte, at alle havde ydet en stor indsats, men især Stella havde været hårdt spændt for. Der var generel enighed om, at det havde været godt at være på FFM, og det havde været fint at teltet var placeret på Torvet.

Winnie orienterede om, at DH-V modtog kr. 24.000,- i tilskud fra DH centralt. Budgettet er ved endelig opgørelse overskredet med kr. 215,-.

**Beslutning:** DH-V skal overveje om indsatsen står mål med resultatet.

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver,

 Indenfor netværkets område.

* **Tilgængelighedsnetværket** v/ Stella

Der efterlyses ny tovholder til netværket.

Der er kommet en indkaldelse til møde den 2. oktober 2018, hvor Anders og Ib skal til møde om tilgængelighedspuljen.

* **Voksen/Ældre Netværket** v/ Jette/Winnie

Der er ikke sket noget siden sidst.

* **Sundhedsnetværket** v/ Niels Jørgen

M.h.t. akutstuer er man i regionen og Vordingborg Kommune uenige om, hvem der skal betale, men man er blevet enige om at holde et dialogmøde.

Der blev efterlyst større synliggørelse af Vordingborg Kommunes tilbud til mennesker med sen-hjerneskade. Hvordan kommer man f.eks. i kontakt med hjerneskade-koordinatoren.

Helene udtrykte bekymring over, at der var et mindreforbrug på 2,9 mio. kr. på bl.a. genoptræning og fys-behandlinger m.m.

Styrelsen for Patientsikkerhed havde givet Rosenvang påbud vedrørende bl.a. registrering af medicin og sygdomme.

Stella mindede om VISP, som er vores Videnscenter for Specialpædagogik, er et meget højt specialiseret tilbud, bl.a. til mennesker med hjerneskade. Der er fri henvendelse til VISP.

* **Børn/unge-netværket** v/ Helene

Helene havde udarbejdet en vejledning til netværksgrupperne på Facebook. Hun efterspurgte feed-back.

Kulsbjerg og Præstø Skole har det rigtig svært. Kulsbjerg Skole har et merforbrug på 0,9% og Præstø Skole et merforbrug 2,1%. Dette angives at skyldes elever, som modtager specialskoletilbud (kaldes i kommunen for segregerede elever).

 Effektmålene bliver ikke opfyldt i år. Udgangspunktet var 10% men nogle steder er der

 opnået blot 1% og andre steder er det gået den anden vej.

 Der er udarbejdet en opgørelse over fravær. Der er højt fravær, og det er ikke

 kun i de store klasser. En tredjedel af alle elever er væk 15% af tiden.

 Det er vigtigt at vi har effektmål på de enkelte politikområder, så vi har mulighed

 for at måle på, om vi når de resultater, som vi havde forventet.

 Helene havde fået en henvendelse fra Frederiksberg Kommune om at deltage i en temadag og fortælle om netværkets erfaringer med bl.a. samarbejde med pårørende og embedsværk samt hvordan der arbejdes i netværket m.m..

1. **Gensidig orientering**
* Kursus "En forening i bevægelse - strategi og foreningsudvikling i praksis" - lørdag 22. sept. 2018 kl. 10.00 i Frivilligcenter Næstved er desværre blevet aflyst.
* Der holdes årsmøde tirsdag, den 12. marts 2019 i Hollænderhaven i Vordingborg.

Med dette møde har vi desværre brugt vores penge, hvilket medfører, at dette møde formentlig er det sidste møde i år. Vi holder fast i mødekalenderen, hvor vi har aftalt møder den 7. november og den 5. december 2018. Møderne vil blive aflyst, medmindre vi får mulighed for at søge midler fra spillehalsmidlerne.

Gigtforeningen holder borgermøde den 29. oktober 2018 kl. 16:30 – 19:15 i teatersalen på uddannelsescentret i Vordingborg. Emnet er smerter.

Hjerneskadeforeningen var blevet kontaktet af en hjerneskadekoordinator for at fortælle om hjerneskadecaféen.

1. **Godkendelse af referat fra mødet**

Referatet sendes til godkendelse hos bestyrelsen.

Referent Dorthe Nielsen